ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ પુલવામા હુમલાના શહીદોને શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ 2019માં આ દિવસે પુલવામામાં શહીદ થયેલા તમામ લોકોને શ્રદ્ધાંજલિ આપી છે અને આપણા રાષ્ટ્ર પ્રત્યેની તેમની ઉત્કૃષ્ટ સેવાને યાદ કરી છે.
એક ટ્વિટમાં, પ્રધાનમંત્રીએ કહ્યું;
"હું 2019માં આ દિવસે પુલવામામાં શહીદ થયેલા તમામ લોકોને શ્રદ્ધાંજલિ આપું છું અને આપણા રાષ્ટ્ર માટે તેમની ઉત્કૃષ્ટ સેવાને યાદ કરું છું. તેમની બહાદુરી અને સર્વોચ્ચ બલિદાન દરેક ભારતીયને એક મજબૂત અને સમૃદ્ધ દેશ તરફ કામ કરવા પ્રેરિત કરે છે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 215.67 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 19,25,881 ડોઝ આપવામાં આવ્યા
ભારતમાં સક્રિય કેસનું ભારણ 45,749 થયું
સક્રિય કેસનું ભારણ હાલમાં 0.1 છે
સાજા થવાનો દર હાલમાં 98.71% નોંધાયો
છેલ્લા 24 કલાકમાં 5,675 દર્દીઓ સાજા થયા, કુલ વધીને 4,39,36,092 દર્દીઓ સાજા થયા
છેલ્લા 24 કલાકમાં ભારતમાં 5,108 નવા કેસ નોંધાયા
દૈનિક પોઝિટિવીટી દર 1.44% પહોંચ્યો
સાપ્તાહિક પોઝિટિવીટી દર હાલમાં 1.70% છે
કુલ 89.02 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,55,231 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 125
પ્રધાનમંત્રીનું કાર્યાલય
પ્રધાનમંત્રીએ પંડિત મદન મોહન માલવીયને તેમની જન્મજયંતિ નિમિત્તે શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ પંડિત મદન મોહન માલવીયને તેમની જયંતિ નિમિત્તે શ્રદ્ધાંજલિ અર્પણ કરી.
પ્રધાનમંત્રીએ કહ્યું કે "કાશી હિન્દુ વિશ્વ વિદ્યાલયના પ્રણેતા અને બહુઆયામી પ્રતિભા ધરાવતા પંડિત મદન મોહન માલવીય જીને શત-શત નમન. તેમણે પોતાનું આખું જીવન સમાજ સુધારણા અને રાષ્ટ્રીય સેવા માટે સમર્પિત કર્યું. તેમનું યોગદાન દેશની દરેક પેઢીઓને પ્રેરણા આપવાનું ચાલુ રાખશે.”
काशी हिंदू विश्वविद्यालय के प्रणेता और बहुआयामी प्रतिभा के धनी महामना पंडित मदन मोहन मालवीय जी को उनकी जन्म-जयंती पर शत-शत नमन। उन्होंने अपना संपूर्ण जीवन समाज सुधार और राष्ट्र सेवा में समर्पित कर दिया। देश के लिए उनका योगदान पीढ़ी-दर-पीढ़ी को प्रेरित करता रहेगा।
— Narendra Modi  December 25, 2020
SD/GP/BT
(
ગ્રાહક બાબતો, ખાદ્ય અને જાહેર વિતરણ મંત્રાલય
FCI દ્વારા એપ્રિલ 2020 દરમિયાન 60 લાખ ટન ખાદ્યાન્ન સામગ્રીની હેરફેર કરવામાં આવી જે માસિક ૩૦ LMTની સરેરાશ કરતા લગભગ બમણી છે
આ મહિના દરમિયાન વપરાશ કરતા રાજ્યોમાં 58 LMT સ્ટોકનો જથ્થો ઉતારવામાં આવ્યો, સૌથી વધુ બિહારે 7.7 LMT જથ્થો પ્રાપ્ત કર્યો અને ત્યારબાદ કર્ણાટક 7 LMT સાથે બીજા નંબર પર રહ્યું
ઘઉંનું ઉત્પાદન 130 LMTને પાર કરી ગયું, 68 LMT સાથે પંજાબ સૌથી આગળ
ફૂડ કોર્પોરેશન ઓફ ઇન્ડિયા  દ્વારા એપ્રિલ 2020ના મહિના દરમિયાન 60 લાખ મેટ્રિક ટન  ખાદ્યાન્ન સામગ્રીની હેરફેર કરવામાં આવી છે કે જે માર્ચ 2014ના મહિના દરમિયાન પ્રાપ્ત કરવામાં આવેલ મહિનાની સૌથી મોટી 38 LMTની હેરફેર કરતા 57% વધુ છે. તે ૩૦ LMTની સામાન્ય માસિક સરેરાશ કરતા બમણાથી પણ વધુ છે. આ જથ્થામાં કાશ્મીર ખીણ પ્રદેશ અને લેહ/લદ્દાખમાં કરવામાં આવેલ આશરે 1 LMTની માર્ગ હેરફેર અને સાથે સાથે અરુણાચલ પ્રદેશ અને મેઘાલયના ઉત્તર પૂર્વના રાજ્યોમાં કરવામાં આવેલ આશરે ૦.81 LMTનો પણ સમાવેશ થાય છે. દરિયાઈ માર્ગે આશરે ૦.1 LMTનો જથ્થો અંદામાન અને લક્ષદ્વીપ ટાપુ સમૂહોમાં પણ સ્થાનાંતરિત કરવામાં આવ્યો છે.
કોવિડ-19ના કારણે ઉત્પન્ન થયેલ અવરોધોની વચ્ચે FCI દ્વારા એપ્રિલ 2020ના મહિના દરમિયાન જુદા જુદા વપરાશ કરતા રાજ્યોની અંદર અંદાજે 58 લાખ MTનો ખાદ્ય અનાજનો જથ્થો પહોંચાડવામાં આવ્યો છે. બિહારે સૌથી વધુ 7.7 LMTનો જથ્થો પ્રાપ્ત કર્યો છે અને 7 LMT સાથે કર્ણાટક બીજા નંબર પર રહ્યું છે. કોવિડ-19ની પરિસ્થિતિ ખૂબ જ બહુઆયામી હોવાના કારણે અને હોટસ્પોટ્સ તેમજ ચેપગ્રસ્ત વિસ્તારોમાં અવારનવાર થતા ઉમેરાના કારણે આ કાર્ય ખાસ કરીને પડકારજનક બની રહ્યું છે કારણ કે ઘણા બધા સામાન પહોંચાડવાના કેન્દ્રો આવા વિસ્તારોમાં આવેલ છે. આમ છતાં FCI એ અસરગ્રસ્ત વિસ્તારોમાં પણ ખાદ્ય અનાજનો જથ્થો પહોંચાડવામાં અને રાજ્ય સરકારોના સક્રિય સહયોગ સાથે જાહેર વિતરણ વ્યવસ્થા  અંતર્ગત પૂરવઠો પૂરો પાડવા માટે રાજ્યોને તેનું વિતરણ કરી શકવામાં સફળ રહ્યું છે.
પ્રધાનમંત્રી ગરીબ કલ્યાણ અન્ન યોજના  અંતર્ગત કે જે હેઠળ આશરે 80 કરોડ લોકોને 60 LMTના દરે વ્યક્તિ દીઠ 5 રૂપિયે કિલોગ્રામના ભાવે વિના મૂલ્યે ખાદ્ય અનાજ સામગ્રી આપવામાં આવે છે તેમાં FCI પાસેથી ખાદ્ય અનાજનો સમગ્રતયા ઉપાડ એ આશરે 120 લાખ MTની કુલ ફાળવણીના 50% એ પહોંચી ગયો છે. સમગ્ર દેશમાં FCI પાસે ખાદ્ય અનાજનો પુરતો જથ્થો ઉપલબ્ધ રહેલો છે કે જે કોવિડ-19ના કારણે અસરગ્રસ્ત લોકોને ભોજન પૂરું પાડવા માટે રાજ્ય સરકારોની ગમે તેટલી માંગને પહોંચી વળવા માટે સક્ષમ છે.
આ દરમિયાન, કેન્દ્રીય પુલ માટે ઘઉંની પ્રાપ્તિ 130 લાખ MT સુધી પહોંચી ગઈ છે જે ચાર્ટમાં પંજાબ 68 LMT સાથે સૌથી આગળ છે અને ત્યારબાદ હરિયાણા  અને મધ્ય પ્રદેશ નો નંબર આવે છે. ખરીદ પ્રાપ્તિના માધ્યમથી ખાદ્ય અનાજના સંતુલિત પ્રવાહની સાથે સમગ્રતયા કેન્દ્રીય પુલ સ્ટોકનું સ્થાન NFSA અને PMGKAY સહીતની જુદી જુદી યોજનાઓ અંતર્ગત આશરે 122 લાખ MT સ્ટોકનું વિતરણ કરી દેવામાં આવ્યું હોવા છતાં પણ હાલ સંતુલિત રહેલ છે.
GP/DS
(Visitor Counter : 146
ગૃહ મંત્રાલય
શ્રી અમિત શાહની અધ્યક્ષતામાં કેન્દ્રીય સશસ્ત્ર પોલીસદળોના મહાનિયામકોની સમીક્ષા બેઠક યોજાઇ
CAPFની સલામતી અને સુખાકારી એ મોદી સરકારની પ્રાથમિકતા છે: શ્રી અમિત શાહ
કોવિડ યોદ્ધાઓની આરોગ્ય તપાસ અને સારવાર માટે યોગ્ય વ્યવસ્થા જાળવી રાખવામાં આવશે; મૃત્યુની ઘટનામાં બાકી નીકળતા નાણાંની ખાતરીપૂર્વક સમયસર ચુકવણી કરવામાં આવશે: ગૃહમંત્રી
CAPFના કર્મચારીઓ માટે સમર્પિત હોસ્પિટલ/ સુવિધા સ્થાપિત કરવામાં આવશે: શ્રી અમિત શાહ
કેન્દ્રીય ગૃહમંત્રી શ્રી અમિત શાહની અધ્યક્ષતામાં આજે તમામ કેન્દ્રીય સશસ્ત્ર પોલીસદળોના મહાનિયામકોની સમીક્ષા બેઠકનું આયોજન કરવામાં આવ્યું હતું. કોવિડ-19ના વ્યવસ્થાપનની આ મુશ્કેલ પરિસ્થિતિમાં આપણા CAPFના જવાનોએ કરેલી પ્રશંસનીય કામગીરીને તેમણે બિરદાવી હતી.
શ્રી શાહે જણાવ્યું હતું કે, મોદી સરકારને માત્ર કોવિડ-19નો ફેલાવો થવાની જ ચિંતા નથી, બલ્કે દરેક CAPFના કર્મચારીઓની સુરક્ષા, સલામતી અને સુખાકારી માટે તમામ પ્રયાસો પણ કરી રહી છે. કેન્દ્રીય ગૃહમંત્રીએ દરેક CAPFમાં કોવિડ-19ના કારણે અસરગ્રસ્ત સુરક્ષા જવાનોની સ્થિતિ અંગે પૂછપરછ કરી હતી તેમજ લક્ષણો ન દેખાતા હોય તેવા કેસો અંગે પણ માહિતી મેળવી હતી.
આ બેઠક દરમિયાન, બીમારીને ફેલાતી રોકવા માટે દરેક CAPF દ્વારા લેવામાં આવેલા નવીનતમ પગલાંઓ અંગે પણ ચર્ચા થઇ હતી. તેમના તરફથી મળેલા સૂચનોમાં સાવચેતી અંગે જાગૃતિ ફેલાવવી અને બધાને તાલીમ આપવી; મેસ અને બેરેકમાં રહેવાની સુવિધામાં આવશ્યક ફેરફારો કરવા; આયુષ મંત્રાલયની માર્ગદર્શિકા અનુસાર રોગ પ્રતિકારકતા વધારવી; અને સુરક્ષા કર્મચારીની ઉંમર તેમજ તેમના આરોગ્યના ઇતિહાસને ધ્યાનમાં રાખીને યોગ્ય રીતે વ્યક્તિગત વ્યવસ્થાપન સુનિશ્ચિત કરવું વગેરે સૂચનો પણ સામેલ છે.
કોવિડ-19 સામેની લડાઇમાં CAPFના કર્મચારીઓએ કરેલા પ્રયાસોની પ્રશંસા કરતા શ્રી શાહે વરિષ્ઠ અધિકારીઓને મૃત્યુના કિસ્સામાં વળતર અને વીમા વગેરે સહિત જવાનોને સેવા સમાપ્તિ વખતે નીકળતી બાકી રકમની સમયસર ચુકવણી; અસરગ્રસ્ત કર્મચારીઓ અને તેમના પરિવાર સાથે સંપર્કમાં રહેવું; તેમના આરોગ્યની તપાસ અને સારવાર માટે યોગ્ય વ્યવસ્થા વગેરે સુનિશ્ચિત કરવા જણાવ્યું હતું તેમજ CAPFના કોવિડ-19 અસરગ્રસ્ત કર્મચારીઓ માટે સમર્પિત હોસ્પિટલ/ સુવિધા શરૂ કરવા તેમજ અસરકારક ટ્રેસિંગ અને પરીક્ષણ સુવિધામાં વધારો કરવાના નિર્દેશો પણ આપ્યા હતા.
મંત્રીશ્રીએ સૂચન કર્યું હતું કે, CAPFના દળોએ તેમના શ્રેષ્ઠ આચરણની રીતભાતો એકબીજાને જણાવવી જોઇએ અને આરોગ્ય સંબંધિત તેમજ સેનિટાઇઝેશન જેવા મુદ્દાઓના વ્યવસ્થાપન માટે એક પ્રમાણભૂત પરિચાલન પ્રક્રિયા નિર્ધારિત કરવી જોઇએ અને કર્મચારીઓ દ્વારા સુરક્ષાત્મક સાધનોનો યોગ્ય રીતે ઉપયોગ થાય તે પણ સુનિશ્ચિત કરવું જોઇએ. આ બેઠકમાં રાજ્યમંત્રી  શ્રી નિત્યાનંદ રાય, તમામ CAPFના DG અને મંત્રાલયના અન્ય વરિષ્ઠ અધિકારીઓ પણ ઉપસ્થિત રહ્યા હતા.
(Visitor Counter : 177
સ્વાસ્થ્ય અને પરિવાર કલ્યાણ મંત્રાલય
ભારતમાં છેલ્લા 24 કલાકમાં નવા 16,504 પોઝિટીવ કેસ સાથે દૈનિક ધોરણે નવા કેસનું નીચું સ્તર જળવાઇ રહ્યું
દુનિયામાં સૌથી વધુ સાજા થયેલાની સંખ્યા ભારતમાં, કુલ 99.5 લાખ દર્દી સાજા થયા
છેલ્લા 11 દિવસમાં એક કરોડ પરીક્ષણો કરવામાં આવ્યા
દીર્ઘકાલિન, સક્રિય અને વિકસતા અભિગમ સાથે ભારતમાં દૈનિક ધોરણે નવા નોંધાતા કેસની સંખ્યામાં સતત ઘટાડો નોંધાઇ રહ્યો છે. છેલ્લા 24 કલાકમાં સમગ્ર દેશમાં સંક્રમિત થયેલા કેસની સંખ્યામાં નવા 16,504 દર્દીનો ઉમેરો થયો છે.
દૈનિક ધોરણે કેસની સંખ્યામાં ઘટાડાના કારણે સક્રિય કેસના ભારણમાં પણ એકધારો ઘટાડો સુનિશ્ચિત થઇ શક્યો છે. ભારતમાં સક્રિય કેસનું ભારણ ઘટીને આજે 2,43,953 થઇ ગયું છે. દેશમાં કુલ નોંધાયેલા પોઝિટીવ કેસમાંથી સક્રિય કેસની ટકાવારી વધુ ઘટીને માત્ર 2.36% રહી છે.
છેલ્લા 24 કલાકમાં કુલ સક્રિય કેસની સંખ્યામાં 3,267 દર્દીનો ચોખ્ખો ઘટાડો નોંધાયો છે.
ભારતમાં આજદિન સુધીમાં કુલ 17.5 કરોડ  પરીક્ષણો કરવામાં આવ્યા છે. છેલ્લા 24 કલાકમાં 7,35,978 નમૂનાનું પરીક્ષણ કરવામાં આવ્યું છે.
દેશમાં અત્યારે પરીક્ષણ માટે કુલ 2,299 લેબોરેટરીની ઉપલબ્ધતા સાથે ભારતમાં પરીક્ષણોના ઇન્ફ્રાસ્ટ્રક્ચરમાં પણ નોંધપાત્ર વધારો થયો છે.
છેલ્લા 11 દિવસમાં એક કરોડ પરીક્ષણો કરવામાં આવ્યા છે. પરીક્ષણોની ઘણી વધુ સંખ્યાના કારણે એકંદરે પોઝિટીવિટી દર માં વધુ ઘટાડો થયો છે.
દૈનિક ધોરણે નવા સાજા થનારા દર્દીઓની વધુ સંખ્યા અને નવા સંક્રમિત કેસની ઘટતી સંખ્યાના કારણે દેશમાં કુલ સાજા થયેલા દર્દીઓનો આંકડો 1 કરોડના મહત્વપૂર્ણ આંકની નજીક પહોંચી રહ્યો છે. કુલ સાજા થયેલા દર્દીની સંખ્યા આજે 99.5 લાખની નજીક  થઇ ગઇ છે જેના કારણે કુલ સાજા થવાનો દર વધીને 96.19% થઇ ગયો છે.
છેલ્લા 24 કલાકમાં નવા 19,557 દર્દીઓ સાજા થઇ ગયા છે.
નવા સાજા થયેલા દર્દીઓમાંથી 76.76% દર્દીઓ 10 રાજ્યો/કેન્દ્રશાસિત પ્રદેશોમાંથી હોવાનું ધ્યાનમાં આવ્યું છે.
સમગ્ર દેશમાં કેરળમાં એક દિવસમાં સૌથી વધુ નવા 4,668 દર્દીઓ સાજા થયા હોવાનું નોંધાયું છે. મહારાષ્ટ્રમાં નવા 2,064 દર્દીઓ સાજા થયા છે. પશ્ચિમ બંગાળમાં એક દિવસમાં વધુ 1,432 દર્દીઓ સાજા થઇ ગયા છે.
નવા પોઝિટીવ નોંધાયેલા કેસમાંથી 83.90% દર્દીઓ 10 રાજ્યો અને કેન્દ્રશાસિત પ્રદેશોમાંથી છે.
કેરળમાં છેલ્લા 24 કલાકમાં સૌથી વધુ 4,600 દર્દીઓ સંક્રમિત થયા હોવાની પુષ્ટિ થઇ છે. મહારાષ્ટ્રમાં ગઇકાલે એક દિવસમાં વધુ 3,282 દર્દી જ્યારે પશ્ચિમ બંગાળમાં નવા 896 દર્દી પોઝિટીવ નોંધાયા છે.
છેલ્લા 24 કલાકમાં દેશમાં નોંધાયેલા નવા 214 મૃત્યુમાંથી 77.57% દર્દીઓ દસ રાજ્યો/કેન્દ્રશાસિત પ્રદેશોમાંથી મૃત્યુ પામ્યા છે.
નવા નોંધાયેલા મૃત્યુઆંકમાંથી 16.35% દર્દીઓ મહારાષ્ટ્રના છે જ્યાં વધુ 34 દર્દીઓના મૃત્યુ થયા છે. પશ્ચિમ બંગાળ અને કેરળમાં અનુક્રમે વધુ 26 અને 25 દર્દીના મૃત્યુ નોંધાયા છે.
SD/GP/BT
(
વિજ્ઞાન અને ટેકનોલોજી મંત્રાલય
ડીએસટીના ફંડથી ચાલતી કંપની કોવિડ-19ના દર્દીઓની સારવાર માટે હવામાં ઓક્સિજનનો પુરવઠો વધારવા ડિવાઇઝનું મોટા પાયે ઉત્પાદન કરશે
ડીએસટીના સેક્રેટરી પ્રોફેસર આશુતોષ શર્માએ કહ્યું કે, “આ નવીન ઉપકરણ ઉત્કૃષ્ટ રીતે લાભદાયક પુરવાર થશે"
વિજ્ઞાન અને ટેકનોલોજી વિભાગ  પાસેથી ફંડ મેળવતી, પૂણેની સીએસઆઇઆર-નેશનલ કેમિકલ લેબોરેટરી પાસેથી પ્રોપ્રાઇટરી ટેકનોલોજી લાઇસન્સ ધરાવતી સ્પિન-ઓફ કંપની જેનરિચ મેમ્બ્રેન્સે કોવિડ-19 દર્દીઓની સારવાર કરવા વિકસાવેલા મેમ્બ્રેન ઓક્સિજનરેટર ઇક્વિપમેન્ટ નું ઉત્પાદન વધારશે. નવીન, સ્વદેશી પાતળા-ફાઇબરની મેમ્બ્રેન ટેકનોલોજી પર આધારિત એમઓઈએ હવામાં ઓક્સિજનનું પ્રમાણ દબાણ હેઠળ વધારીને 35 ટકા સુધી કરે છે .
ઉપકરણમાં મેમ્બ્રેન કાર્ટ્રિજ, ઓઇલ-ફ્રી કમ્પ્રેસ્સર, આઉટપુટ ફ્લોમીટર, હ્યુમિડિફાયર બોટલ, નસલ-કેન્યુલા અને ટયુબિગ એન્ડ ફિટિંગ્સ સામેલ છે. કમ્પ્રેસ્સરમાંથી કમ્પ્રેસ્સડ, ફિલ્ટર થયેલી હવા મેમ્બ્રેન કાર્ટ્રિજમાં આવે છે, જે નાઇટ્રોજન કરતાં ઓક્સિજનને ફેલાવે છે, જેથી આસપાસના દબાણ પર ઉત્પાદન તરીકે ઓક્સિજનથી સભર હવા મળે છે. મેમ્બ્રેન કાર્ટ્રિજ ઓક્સિજન અને નાઇટ્રોજન વચ્ચેનો ફરક કરવા સક્ષમ છે, જે વાયરસ, બેક્ટેરિયા અને રજકણોના પ્રવેશને મર્યાદિત કરે છે. આ રીતે પેદા થતી હવા મેડિકલ ગ્રેડની હોય છે.
આ ડિવાઇઝ સલામત છે, એની કામગીરી માટે તાલીમબદ્ધ મેનપાવરની જરૂર નથી. વળી એના લઘુતમ મેઇન્ટેનન્સની જરૂર છે. આ પોર્ટબલ, કોમ્પેક્ટ અને પ્લગ-એન્ડ-પ્લે સુવિધા ઓન-સાઇટ, ઝડપથી ઓક્સિજનથી સભર હવા પૂરી પાડે છે.
ડીએસટીના સેક્રેટરી પ્રોફેસર આશુતોષ શર્માએ કહ્યું હતું કે, “કોવિડ-19 સહિત વિવિધ સમસ્યાથી પીડિત દર્દીની સારવારના વિવિધ સેટિંગમાં મેડિકલ ગ્રેડની ઓક્સિજનથી સભર હવા જરૂરી છે, જેમાં આંતરરાષ્ટ્રીય અનુભવ એવો છે કે, આશરે 14 ટકા ઇન્ફેક્શનમાં કેટલાંક પ્રકારનાં રેસ્પિરેટરી સપોર્ટની જરૂર છે, પણ આશરે 4 ટકા કેસમાં આઇસીયુ આધારિત વેન્ટિલેટર્સની જરૂર છે. બાકીના કેસોમાં તેમજ શ્વાસોશ્વાસની ગંભીર સમસ્યાઓ સંકળાયેલી હોય અન્ય ઘણી સ્થિતિમાં આ નવીનતા ઉત્કૃષ્ટ રીતે લાભદાયક પુરવાર થશે.”
કોવિડ 19ના મહત્ત્વપૂર્ણ ચિહ્નો પૈકીનું એક ચિહ્ન શ્વાસ ચઢવાની કે થંભી જવાની સમસ્યાનું સમાધાન કરવા રિસ્પિરેટરી ઇન્ટરવેન્શનની તાત્કાલિક જરૂરિયાત સાથે ઉપકરણ એવા દર્દીઓની સારવાર કરવામાં ઉપયોગી નીવડશે, જેમને ઇન્ટેન્સિવ કેર યુનિટ માંથી રજા આપવામાં આવી છે. આ ડિવાઇઝ ક્રોનિક ઓબ્સ્ટ્રક્ટિવ પલ્મોનરી ડિસીઝ , અસ્થમા, ઇન્ટરસ્ટિટિયલ લંગ ડિસીઝ , પ્રી-ટર્મ બેબીઝ, સ્નેક બાઇટ વગેરે જેવી શ્વાસની ગંભીર સમસ્યાઓ સાથે પીડિત દર્દીઓ માટે પણ ઉપયોગી પુરવાર થઈ શકશે.
પ્રસ્તુત વાતાવરણમાં પ્રોટોટાઇપનું પરીક્ષણ થયું છે અને એને માન્યતા આપવામાં આવી છે. ડીએસટી – નેશનલ સાયન્સ એન્ડ ટેકનોલોજી આંત્રપ્રિન્યોરશિપ ડેવલપમેન્ટ બોર્ડ  સીડ સપોર્ટ સિસ્ટમનો સપોર્ટ ધરાવતું અને આંત્રપ્રિન્યોરશિપ ડેવલપમેન્ટ સેન્ટર, , પૂણે દ્વારા ઇન્ક્યુબેટ સ્ટાર્ટઅપ જેનરિચ મોટા પાયે એમઓઇનું ઉત્પાદન કરવા સ્થાપિત મેડિકલ ડિવાઇઝ કંપનીઓ સાથે જોડાણ કરવાની યોજના ધરાવે છે, જેથી આ ડિવાઇઝ ત્રણ મહિનાની અંદર તૈયાર મળી શકે છે.

GP/RP
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 પર અપડેટ્સ
દેશમાં કોવિડ-19 મહામારીના નિરાકરણ, નિયંત્રણ અને વ્યવસ્થાપન માટે ભારત સરકાર તેમજ રાજ્યો/ કેન્દ્ર શાસિત પ્રદેશો દ્વારા વિવિધ પગલાં લેવામાં આવ્યા છે. આ તમામ પગલાં પર નિયમિત ધોરણે સર્વોચ્ચ સ્તરે દેખરેખ રાખવામાં આવે છે.
23 રાજ્યો/ કેન્દ્ર શાસિત પ્રદેશોના 47 જિલ્લામાં લાગુ કરવામાં આવેલા એક્શન પ્લાનના સારી પરિણામો મળી રહ્યા છે. કોડગ્ગુ માં આ યાદીમાં ઉમેરાયેલો નવો જિલ્લો છે. અન્ય જિલ્લો માહે  પણ એવો છે જ્યાં છેલ્લા 28 દિવસમાં કોઇ નવો કેસ નોંધાયો નથી. 12 રાજ્યોમાં 22 નવા જિલ્લામાં છેલ્લા 14 દિવસમાં કોઇ જ નવા કેસ નોંધાયા નથી, જેમાં સામેલ છે:
- બિહારમાં લખીસરાઇ, ગોપાલગંજ, ભાગલપુર
- રાજસ્થાનમાં ધોલપુર અને ઉદયપુર
- જમ્મુ અને કાશ્મીરમાં પુલવામા
- મણીપૂરમાં થૌબલ
- કર્ણાટકમાં ચિત્રદુર્ગ
- પંજાબમાં હોંશિયારપુર
- હરિયાણામાં રોહતાક અને ચરખી દાદરી
- અરુણાચલ પ્રદેશમાં લોહિત
- ઓડિશામાં ભદ્રક, પુરી
- આસામમાં કરીમગંજ, ગોલાઘ્તા, કામરૂપ ગ્રામ્ય, નાલબરી અને દક્ષિણ સાલમરા
- પશ્ચિમ બંગાળમાં જલપાઇગુડી અને કાલીમપોંગ
- આંધ્રપ્રદેશમાં વિશાખાપટ્ટનમ
અત્યાર સુધીમાં, કોવિડ-19ના કારણે મૃત્યુદર 3.3% નોંધાયો છે. મૃતકોના ડેટાનું વધુ વિશ્લેષણ નીચે મુજબ છે:
- 14.4% લોકો 0-45 વર્ષની વય જૂથના હતા
- 10.3% લોકો 45 -60 વર્ષની વય જૂથના હતા
- 33.1% લોકો 60-75 વર્ષની વય જૂથના હતા
- 42.2% લોકો 75 વર્ષ કે તેથી વધુ વયના હતા
ડેટા દર્શાવે છે કે, કુલ કેસોમાંથી 75.3% કેસો 60 વર્ષથી વધુ વય જૂથના છે. એવું પણ જોવા મળ્યું છે કે, 83% કેસોને અન્ય બીમારીઓ પણ હતી. અગાઉ પણ વિશેષ ઉલ્લેખ કરવામાં આવ્યો હતો અન્ય બીમારી ધરાવતા વૃદ્ધ લોકોને વધુ જોખમ હોય છે.
વિશ્વવ્યાપી પરીક્ષણ પદ્ધતિની સમીક્ષા કર્યા પછી, ICMRની નેશનલ ટાસ્ક ફોર્સ દ્વારા તમામ રાજ્યો માટે માર્ગદર્શિકા બહાર પાડવામાં આવી છે. વિગતવાર માર્ગદર્શિકા અહીં જોઇ શકાય છે:
https://www.mohfw.gov.in/pdf/ProtocolRapidAntibodytest.pdf
વધુમાં, કોઇપણ ઝડપી પરીક્ષણ શરૂ કરતા પહેલાં, રાજ્યોએ કોવિડ-19ના પરીક્ષણો સંબંધિત કોઇપણ ડેટા ICMRની વેબસાઇટ  પર નોંધવવો જોઇએ.
દેશમાં કોવિડ-19ના કુલ 14,378 કેસની પુષ્ટિ થઇ છે. અત્યાર સુધીમાં 1992 એટલે કે 13.82% દર્દીઓ સાજા થયા છે/ સાજા થયા પછી હોસ્પિટલમાંથી રજા આપવામાં આવી છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in પર ઇમેલ પણ કરી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
GP/DS
(
મંત્રીમંડળ સચિવાલય
કેબિનેટ સચિવે દેશમાં સૌથી વધુ અસરગ્રસ્ત 13 શહેરોમાં કોવિડની પરિસ્થિતિની સમીક્ષા કરી
કેબિનેટ સચિવે દેશમાં સૌથી વધુ અસરગ્રસ્ત 13 શહેરોના મ્યુનિસિપલ કમિશનરો અને ડિસ્ટ્રિક્ટ મેજિસ્ટ્રેટ સાથે બેઠક યોજીને કોવિડ-19ની પરિસ્થિતિની સમીક્ષા કરી હતી. આ બેઠકમાં તમામ સંબંધિત રાજ્યો અને કેન્દ્ર શાસિત પ્રદેશોના મુખ્ય સચિવો ઉપસ્થિત રહ્યા હતા.
આ બેઠક ખૂબ જ મહત્વની હતી કારણ કે, તેમાં સમાવવામાં આવેલા 13 શહેરોમાં કોરોના વાયરસથી સૌથી વધુ અસરગ્રસ્ત વિસ્તારો આવેલા છે અને દેશમાં કોવિડ-19ના કુલ પોઝિટીવ કેસોમાંથી અંદાજે 70 ટકા કેસો ત્યાં જ નોંધાયેલા છે.
મુંબઇ, ચેન્નઇ, દિલ્હી/ નવી દિલ્હી, અમદાવાદ, થાણે, પૂણે, હૈદરાબાદ, કોલકાતા/ હાવરા, ઇન્દોર , જયપુર, જોધપુર, ચેંગલપટ્ટુ અને તિરુવલ્લુર  આ 13 શહેરોમાં સૌથી વધુ ધ્યાન આપવામાં આવ્યું છે.
આ બેઠકમાં તમામ 13 શહેરોમાં કોવિડ-19ના કેસોના વ્યવસ્થાપન માટે મ્યુનિસિપલ કોર્પોરેશનના અધિકારીઓ અને સ્ટાફ દ્વારા લેવામાં આવેલા વિવિધ પગલાંની સમીક્ષા કરવામાં આવી હતી.
કેન્દ્ર સરકારે પહેલાંથી જ શહેરી વસાહતોમાં કોવિડ-19ના વ્યવસ્થાપન માટે માર્ગદર્શિકાઓ બહાર પાડી દીધી છે.
આ વ્યૂહનીતિના મુખ્ય મુદ્દામાં સૌથી વધુ જોખમી પરિબળો જેમકે કેસોની પુષ્ટિ થવાનો દર, કેસો બમણા થવાનો દર, પ્રત્યેક દસ લાખ વ્યક્તિએ પરીક્ષણોની સંખ્યા વગેરે પર કામ કરવાનો મુદ્દો પણ સામેલ છે.
કેન્દ્ર સરકાર દ્વારા ભારપૂર્વક કહેવામાં આવ્યું છે કે, કન્ટેઇન્મેન્ટ ઝોન કેસો અને તેના સંપર્કોના મેપિંગ તેમજ તેમના ભૌગોલિક ફેલાવા જેવા વિવિધ પરિબળોના આધારે ભૌગોલિક રીતે નિર્ધારિત કરવા જોઇએ. આનાથી સારી રીતે પરિભાષિત માપદંડો નક્કી કરી શકાશે અને લૉકડાઉનનો ચુસ્ત અમલ પણ કરી શકાશે.
રહેણાંક કોલોનીઓ, મહોલ્લા, મ્યુનિસિપલ વૉર્ડ્સ અથવા પોલીસ સ્ટેશન વિસ્તારો, મ્યુનિસિપલ ઝોન, શહેરને જરૂરિયાત અનુસાર કન્ટેઇન્મેન્ટ ઝોન તરીકે નક્કી કરવાનો નિર્ણય મ્યુનિસિપલ કોર્પોરેશનો પોતાની રીતે કરી શકે છે.
તમામ શહેરોને સલાહ આપવામાં આવી હતી કે, જિલ્લા વહીવટીતંત્ર અને સ્થાનિક શહેરી સંગઠન દ્વારા સ્થાનિક સ્તરે ટેકનિકલ ઇનપુટ્સની મદદ લઇને આવા વિસ્તારો યોગ્ય રીતે નિર્ધારિત કરવા જોઇએ.
GP/DS
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 196.89 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 7.10 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,96,89,26,625
|
|
બાકી ઉપલબ્ધ
|
|
7,10,38,470
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 196.89 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 7.10 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 103
પ્રધાનમંત્રીનું કાર્યાલય
પ્રધાનમંત્રીએ અક્ષય તૃતિયા નિમિતે લોકોને શુભકામનાઓ પાઠવી
પ્રધાનમંત્રી શ્રી નરેન્દ્ર મોદીએ અક્ષય તૃતિયાના પ્રસંગે લોકોને શુભકામનાઓ પાઠવી હતી.
પ્રધાનમંત્રીએ એક ટ્વીટમાં કહ્યું હતું, “તમામ દેશવાસીઓને અક્ષય તૃતિયાની શુભકામનાઓ. શુભ કાર્યોની સિદ્ધિઓ સાથે જોડાયેલ આ પાવન પર્વ કોરોના મહામારી પર વિજયના આપણા સંકલ્પને સાકાર કરવાની શક્તિ પ્રદાન કરે.”
SD/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને ઇઝરાયેલના પ્રધાનમંત્રી મહામહિમ નફતાલી બેનેટ વચ્ચે ટેલિફોનિક સંવાદ થયો
પ્રધાનમંત્રી શ્રી નરેન્દ્ર મોદીએ આજે ઇઝરાયેલના પ્રધાનમંત્રી મહામહિમ નફતાલી બેનેટ સાથે ફોન પર વાત કરી.
બેનેટે આ વર્ષની શરૂઆતમાં ઇઝરાયલના પ્રધાનમંત્રી તરીકે પદ સંભાળ્યું જેના સંદર્ભમાં પ્રધાનમંત્રીએ મહામહિમ બેનેટને ફરી એકવાર અભિનંદન પાઠવ્યા.
નેતાઓએ તાજેતરના વર્ષોમાં દ્વિપક્ષીય સંબંધોમાં નોંધપાત્ર વૃદ્ધિ પર સંતોષ વ્યક્ત કર્યો. પ્રધાનમંત્રીએ ભારપૂર્વક જણાવ્યું હતું કે ભારત કૃષિ, પાણી, સંરક્ષણ અને સુરક્ષા અને સાયબર સુરક્ષા જેવા ક્ષેત્રોમાં ઇઝરાયેલ સાથેના મજબૂત સહયોગને ખૂબ મૂલ્ય આપે છે.
બંને નેતાઓ સહકારને વધુ વિસ્તૃત કરવાની સંભાવના પર સહમત થયા, ખાસ કરીને ઉચ્ચ તકનીક અને નવીનતાના ક્ષેત્રોમાં. તેઓએ આ સંદર્ભમાં લઈ શકાય તેવા નક્કર પગલાઓની ચર્ચા કરી અને નક્કી કર્યું કે બંને વિદેશ મંત્રાલયો ભારત-ઈઝરાયલ વ્યૂહાત્મક ભાગીદારીને વધુ સમૃદ્ધ બનાવવા માટે રોડમેપ તૈયાર કરવા પર કામ કરશે.
પ્રધાનમંત્રીએ આગામી વર્ષે ભારત અને ઇઝરાયલ વચ્ચે રાજદ્વારી સંબંધોની સ્થાપનાની 30 મી વર્ષગાંઠને યાદ કરીને મહામહિમ બેનેટને ફરી એકવાર આમંત્રણ આપ્યું હતું.
પ્રધાનમંત્રીએ મહામહિમ બેનેટને તથા ઈઝરાયેલના લોકોને આગામી યહૂદી તહેવાર રોશ હાશનાહ માટે શુભેચ્છાઓ પણ પાઠવી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
મંત્રીમંડળ
મંત્રીમંડળે કેન્દ્રીય રેલવે રાજ્યમંત્રી શ્રી સુરેશ સી. અંગદીના દુઃખદ અવસાન અંગે શોક વ્યક્ત કર્યો
શ્રી સુરેશ સી. અંગદીની યાદમાં બે મિનિટનું મૌન પાળવામાં આવ્યું
મંત્રીમંડળે 23 સપ્ટેમ્બર, 2020ના રોજ નવી દિલ્હી ખાતે કેન્દ્રીય રેલવે રાજ્યમંત્રી શ્રી સુરેશ સી. અંગદીના દુઃખદ અવસાન અંગે શોક વ્યક્ત કર્યો હતો.
શ્રી સુરેશ સી. અંગદીની યાદગીરીમાં મંત્રીમંડળે બે મિનિટ મૌન પણ પાળ્યું હતું.
મંત્રીમંડળે આજે નીચેનો ઠરાવ પસાર કર્યો:
“23 સપ્ટેમ્બર, 2020ના રોજ નવી દિલ્હી ખાતે કેન્દ્રીય રેલવે રાજ્યમંત્રી શ્રી સુરેશ સી. અંગદીના દુઃખદ અવસાન અંગે મંત્રીમંડળે અત્યંત દુ:ખની લાગણી વ્યક્ત કરી છે. તેમના અવસાનથી રાષ્ટ્રએ એક જાણીતા નેતા, એક શિક્ષણવિદ, એક પ્રખ્યાત સંસદસભ્ય અને સક્ષમ વહીવટકર્તા ગુમાવ્યા છે.
1 જૂન, 1955ના રોજ કર્ણાટકના બેલાગાવી જિલ્લાના કેકે કોપ્પા ગામમાં જન્મેલા શ્રી અંગદીએ બેલાગાવીની એસ.એસ.એસ. સમિતિ કોલેજમાંથી સ્નાતક પૂર્ણ કર્યું. અને ત્યારબાદ બેલાગાવીની રાજા લખમગૌડા લો કોલેજમાંથી લોની ડિગ્રી મેળવી.
તેઓ ભારતીય જનતા પાર્ટીના સભ્ય હતા અને 1996માં પાર્ટીના બેલાગાવી જિલ્લા એકમના ઉપપ્રમુખ બન્યા. તેઓ 2001માં બેલાગાવી જિલ્લા એકમના પ્રમુખ તરીકે નામાંકિત થયા હતા અને 2004માં મત વિસ્તાર બેલાગાવી લોકસભા માટે પાર્ટીના ઉમેદવાર તરીકે નામાંકન ન થયું ત્યાં સુધી તેઓ આ પદ પર રહ્યા હતા. તેઓ મોટા અંતરથી જીત્યા અને 14મી લોકસભાના સભ્ય બન્યા. તેઓ 2009, 2014 અને 2019માં બેલાગાવીથી ફરીથી લોકસભામાં ચૂંટાયા હતા.
તેમણે માનવ સંસાધન વિકાસ અને સંરક્ષણ મંત્રાલયના સભ્ય તરીકે, ખોરાક, ગ્રાહક બાબતો અને જાહેર વિતરણ અંગેની સ્થાયી સમિતિના સભ્ય તરીકે તેમજ નાણાં મંત્રાલયમાં સલાહકાર સમિતિના સભ્ય તરીકે કામ કર્યું હતું; તેમણે સંસદના સભ્યો માટે પેન્શન, પગાર અને ભથ્થા અંગેની સંયુક્ત સમિતિના સભ્ય, કેન્દ્રિય પ્રત્યક્ષ કર અંગેની સલાહકાર સમિતિ, ગૃહ સમિતિ અને પિટિશન અંગેની સમિતિના સભ્ય તરીકે પણ કામ કર્યું હતું. મે, 2019માં શ્રી અંગદી રેલવે રાજ્યમંત્રી બન્યા.
તેઓ ગરીબ લોકો માટેના ઉદ્યોગ, કૃષિ અને શિક્ષણમાં વિશેષ રૂચિ સાથે ઘણી સામાજિક અને સાંસ્કૃતિક પ્રવૃત્તિઓમાં સામેલ હતા. તેઓ 2009થી બેલગામમાં સુરેશ અંગદી એજ્યુકેશન ફાઉન્ડેશનના અધ્યક્ષ પણ હતા. તેઓ વાંચન અને મુસાફરીના શોખીન હતા.
મંત્રીમંડળે સરકાર અને સમગ્ર રાષ્ટ્ર વતી તેમના શોકગ્રસ્ત પરિવારના સભ્યો પ્રત્યે સંવેદના વ્યક્ત કરી છે.”
SD/GP/BT
(
પ્રધાનમંત્રીનું કાર્યાલય
મ્યાન્મારનાં વરિષ્ઠ કમાન્ડર-ઇન-ચીફ જનરલ મિન આંગ હલિંગ પ્રધાનમંત્રી મોદીને મળ્યા
મ્યાન્માર સંરક્ષણ સેવાઓનાં વરિષ્ઠ કમાન્ડર-ઇન-ચીફ જનરલ મિન આંગ હલિંગ આજે પ્રધાનમંત્રી શ્રી નરેન્દ્ર મોદીને મળ્યા હતા.
સીનિયર જનરલે પ્રધાનમંત્રીને લોકસભાની ચૂંટણીમાં વિજય બદલ અભિનંદન પાઠવ્યા હતા. તેમણે છેલ્લાં થોડાં વર્ષોમાં ભારતનાં ઝડપી વિકાસની નોંધ લીધી હતી અને બંને પડોશી દેશો વચ્ચે વિશિષ્ટ સંબંધોને તમામ ક્ષેત્રોમાં ગાઢ બનાવવાની વાત કરી હતી, જેમાં સંરક્ષણ અને સુરક્ષા ક્ષેત્રમાં સહકાર સામેલ છે.
પ્રધાનમંત્રીએ મ્યાન્મારમાં તેમની મુલાકાત દરમિયાન તેમનાં ઉષ્માસભર આતિથ્ય સત્કારને યાદ કર્યો હતો. તેમણે ઘૂસણખોરી અટકાવવા, ક્ષમતા નિર્માણ, મિલિટરી-ટૂ-મિલિટરી સંબંધો અને દરિયાઈ સાથસહકારનાં ક્ષેત્રો તેમજ આર્થિક ક્ષેત્ર અને વિકાસમાં ભાગીદારીને ગાઢ બનાવવા ઉત્કૃષ્ટ સ્થિતિ વિશે નોંધ લીધી હતી.
પ્રધાનમંત્રીએ મ્યાન્યાર સંઘ સાથે વિશિષ્ટ દ્વિપક્ષીય ભાગીદારીને વધારે ગાઢ બનાવવા કામ કરવાની કટિબદ્ધતા પર ભાર મૂક્યો હતો.
RP
(Visitor Counter : 106
પ્રધાનમંત્રીનું કાર્યાલય
પ્રધાનમંત્રીએ રાજસ્થાનના લોકોને રાજસ્થાન દિવસ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ રાજસ્થાન દિવસ પર રાજસ્થાનના લોકોને શુભેચ્છા પાઠવી છે. શ્રી મોદીએ સમૃદ્ધ વારસા સાથે રાજ્યના સર્વાંગી વિકાસની શુભેચ્છા પાઠવી હતી.
પ્રધાનમંત્રીએ ટ્વીટ કર્યું:
"રાજસ્થાન દિવસ નિમિત્તે, રાજ્યના તમામ ભાઈઓ અને બહેનોને મારી શુભકામનાઓ. આ પ્રસંગે હું ગૌરવપૂર્ણ વારસાથી સમૃદ્ધ આ રાજ્યના સર્વાંગી વિકાસની કામના કરું છું."
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(